MUNICIPIUL CRAIOVA

CONSILIUL LOCAL AL MUNICIPIULUI CRAIOVA
          HOTĂRÂREA NR. 82
privind aprobarea finanțării, din bugetul de venituri și cheltuieli al municipiului Craiova, a contribuţiei proprii a Liceului de Industrie Alimentară Craiova, pentru derularea proiectului „PRACTIC - PRegătit pentru dobândireA de Competențe-cheie pentru piața muncii prin stagii de pracTICă”

în cadrul Programului Programului Educație și Ocupare, Prioritatea 8, Obiectiv specific 4.5
       Consiliul Local al Municipiului Craiova, întrunit în şedinţa ordinară din data de 27.03.2025;
  
   Având în vedere referatul de aprobare nr. 81007/2025, raportul nr. 83058/2025 al Direcției Elaborare şi Implementare Proiecte și raportul de avizare nr.91404/2025 al Directiei Juridice, Asistenţă de Specialitate şi Contencios Administrativ prin care se propune aprobarea finanțării, din bugetul de venituri și cheltuieli al municipiului Craiova, a contribuţiei proprii a Liceului de Industrie Alimentară Craiova, pentru derularea proiectului „PRACTIC - PRegătit pentru dobândireA de Competențe-cheie pentru piața muncii prin stagii de pracTICă” în cadrul Programului Programului Educație și Ocupare, Prioritatea 8, Obiectiv specific 4.5 și avizele nr.9/2025 al Comisiei I-Buget Finanţe, Studii, Prognoze şi Administrarea domeniului, nr. 9/2025 al Comisiei IV-Învăţământ, Cultură, Sănătate, Culte, Tineret şi Sport şi nr.9/2025 al Comisiei V-Juridică, Administraţie Publică şi Drepturi Cetăţeneşti; 
  În conformitate cu prevederile art.8 alin.1 din Ordonanţa de Urgenţă a Guvernului nr. 133/2021 privind gestionarea financiară a fondurilor europene pentru perioada de programare 2021-2027, cu modificările și completările ulterioare şi art. 19 din Legea nr. 273/2006 privind finanţele publice locale; 
 
 În temeiul art.129 alin.2 lit.b şi d, coroborat cu alin.4 lit.a şi alin.7 lit.a, art.139, alin.3 lit.a, art.154 alin.1 şi art.196 alin.1 lit.a din Ordonanţa de Urgenţă a Guvernului nr.57/2019 privind Codul administrativ, cu modificările şi completările ulterioare; 
HOTĂRĂŞTE:
  Art.1. Se aprobă finanţarea, din bugetul de venituri şi cheltuieli al municipiului Craiova, a sumei de 5.407,04 lei, reprezentând contribuţia proprie a Liceului de Industrie Alimentară Craiova la cheltuielile eligibile aferente proiectului „PRACTIC - PRegătit pentru dobândireA de Competențe-cheie pentru piața muncii prin stagii de pracTICă”.
  Art.2. Primarul Municipiului Craiova, prin aparatul de specialitate: Serviciul Administraţie Publică Locală şi Relaţii cu Consiliul Local, Direcţia Elaborare şi Implementare Proiecte şi Liceul de Industrie Alimentară Craiova vor aduce la îndeplinire prevederile prezentei  hotărâri.

